Kemi-Tornion käräjäoikeus tuomitsi keskiviikkona kemiläisen Mika Rannan vuoden ja kuuden kuukauden ehdolliseen vankeuteen pahoinpitelyistä. Käräjäoikeus tuomitsi Rannalle myös yhdyskuntapalvelua 50 tuntia.

Ranta tuomittiin törkeästä pahoinpitelystä, kun hän kävi uhrin päälle takaapäin ja sekä löi että potki häntä hänen maatessaan maassa. Uhrilta muun muassa murtui leuka. Ranta tuomittiin maksamaan uhrille reilun 7 000 euron korvaukset muun muassa kivusta ja särystä ja kosmeettisesta haitasta.

Lisäksi Ranta tuomittiin pahoinpitelystä, koska hän oli potkaissut väliin tullutta naista. Pahoinpitelyt tapahtuivat viime kesänä.

Rannan koeaika päättyy 31.12.2018.